स्मैलपुरी होंदी रुजी जादैनर साहित्यक खेतरै पासै बधन लगी पेदी ही। इस करी ए खिच्ची-खुच्चियै मसुआं दसमीं तक गै पढ़ी सके। इंदे कवि जीवन दी साधना ते अगड़ी बधदी जा करदी ही पर घ्रिस्ती जीवन च ओ अजें तोड़ी अपने चाचा होंदे स्हारै गै जीवन-काटी करै करदे हे। इस बेले तक इंदा ब्याह् होई चुके दा हा। इस करी इनें गी अपनें पैरें पर खड़े होने दी जिम्मेदारी मजबूर करै करदी ही। इस्सै करी इनें अपने चाचा होंदा स्हारा छोड़ी दित्ता ते कराए दे इक मकानै च रौह्‌न लगी पे। नतीजा ए होआ जे घ्रिरती जीवन दी केईं किसम दियें परेशानियें इनें गी घेरी लेआ। पर हठी सभाς दे होने करी इनें हिम्मत नेईं हारी।